b'\n_START_ARTICLE_\nViktor Kuzmi\xc4\x8d Abalakin\n_START_SECTION_\n\xc5\xbdivljenje in delo\n_START_PARAGRAPH_\nAbalakin je leta 1953 diplomiral na Dr\xc5\xbeavni univerzi v Odesi. Od 23. decembra 1987 je dopisni \xc4\x8dlan Sovjetske in Ruske akademije znanosti v razredu splo\xc5\xa1ne fizike in astronomije (astronomija, astrofizika in vesoljska fizika). Raziskuje na podro\xc4\x8dju zvezdne dinamike, efemeridne astronomije, teoreti\xc4\x8dne astronomije in nebesne mehanike._NEWLINE_V letu 1982 je prejel Dr\xc5\xbeavno nagrado ZSSR. Je glavni urednik revije Zemlja i Vselennaja (\xd0\x97\xd0\xb5\xd0\xbc\xd0\xbb\xd1\x8f \xd0\xb8 \xd0\x92\xd1\x81\xd0\xb5\xd0\xbb\xd0\xb5\xd0\xbd\xd0\xbd\xd0\xb0\xd1\x8f)._NEWLINE_Med letoma 1983 in 2000 je bil trinajsti predstojnik Observatorija Pulkovo, kjer je nasledil Tavast\xc5\xa1erno.'